CELEX: 62009CN0322
Language: mt
Date: 2009-08-12 00:00:00
Title: Kawża C-322/09 P: Appell ippreżentat fit- 12 ta’ Awwissu 2009 minn NDSHT Nya Destination Stockholm Hotell & Teaterpaket AB mis-sentenza tal-Qorti tal-Ġustizzja (L-Ewwel Awla) mogħtija fid- 9 ta’ Ġunju 2009 fil-Kawża T-152/06: NDSHT Nya Destination Stockholm Hotell & Teaterpaket AB vs Il-Kummissjoni tal-Komunitajiet Ewropej

26.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 233/12
            
         Appell ippreżentat fit-12 ta’ Awwissu 2009 minn NDSHT Nya Destination Stockholm Hotell & Teaterpaket AB mis-sentenza tal-Qorti tal-Ġustizzja (L-Ewwel Awla) mogħtija fid-9 ta’ Ġunju 2009 fil-Kawża T-152/06: NDSHT Nya Destination Stockholm Hotell & Teaterpaket AB vs Il-Kummissjoni tal-Komunitajiet Ewropej
   (Kawża C-322/09 P)
   2009/C 233/21
   Lingwa tal-kawża: L-Ingliż
   
      Partijiet
   
   
      Appellanti: NDSHT Nya Destination Stockholm Hotell & Teaterpaket AB (rappreżentanti: M. Merola u L. Armati, avvocati)
   
      Appellata: Il-Kummissjoni tal-Komunitajiet Ewropej
   
      Talbiet tal-appellanti
   
   L-appellanti titlob lill-Qorti tal-Ġustizzja jogħġobha:
   
               —
            
            
               tannulla s-sentenza appellata fl-intier tagħha;
            
         
               —
            
            
               tiddikjara l-azzjoni ta’ Destination Stockholm fil-Kawża T-152/06 ammissibbli u fondata, u għaldaqstant tilqa’ t-talbiet imressqa fl-ewwel istanza;
            
         
               —
            
            
               tordna lill-Kummissjoni tbati l-ispejjeż.
            
         Sussidjarjament:
   
               —
            
            
               tannulla s-sentenza appellata fl-intier tagħha u tiddikjara l-azzjoni ta’ Destination Stockholm fil-Kawża T-152/06 ammissibbli;
            
         
               —
            
            
               tirrinvija l-kawża lill-Qorti tal-Prim’Istanza għall-eżami tal-mertu tal-każ;
            
         
               —
            
            
               tirriżerva l-ispejjeż tal-kawżi tal-ewwel istanza u tal-appell.
            
         
      Aggravji u argumenti prinċipali
   
   L-appellanti ssostni li, fis-sentenza appellata, il-Qorti tal-Prim’Istanza:
   
               —
            
            
               applikat b’mod żbaljat l-Artikolu 230 KE billi manifestament żnaturat il-kontenut tal-ittri kkontestati, l-intenzjoni tal-awtur tagħhom u l-provi ppreżentati quddiem il-Qorti tal-Prim’Istanza;
            
         
               —
            
            
               ikklassifikat b’mod żbaljat il-pożizzjoni tal-Kummissjoni dwar il-kompatibbiltà tal-miżuri kkontestati bħala preliminari u użat raġunament kontradittorju għall-istess kwistjoni;
            
         
               —
            
            
               għamlet riferiment inadegwat għall-Artikolu 88(1) KE billi qieset li l-Kummissjoni ċaħdet talba li tirrakomanda miżuri xierqa;
            
         
               —
            
            
               applikat b’mod żbaljat l-Artikoli 4, 10, 13 u 20(2) tar-Regolament Nru 659/1999 (1), b’mod partikolari billi ddeċidiet li l-klassifikazzjoni mill-Kummissjoni tal-miżuri kkontestati bħala għajnuna eżistenti tipprevjeni ċ-ċaħda ta’ lment milli tiġi kkontestata.
            
         
      (1)  Regolament tal-Kunsill (KE) Nru 659/1999 tat-22 ta’ Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU L 83, p. 1)